Alberta Highway 63

Alberta Highway 63 on valtatie koillisessa Albertassa, Kanadassa. Tie on tärkein maantieyhteys albertalaiseen Fort McMurrayn taajamaan ja edelleen Athabascan öljyhiekkaesiintymille, joita hyödyntävät yhtiöt kuljettavat tietä pitkin erittäin raskaita ja suurikokoisia kuormia.

Tie on suurimmaksi osaksi kaksikaistaista (1+1) maantietä, lukuun ottamatta Alberta Highway 881:n liittymästä kaksi kilometriä etelään alkavaa nelikaistaista (2+2) osuutta, joka jatkuu aina Syncruden Mildred Lake -kaivosalueelle saakka, jossa tie muuttuu jälleen kaksikaistaiseksi. Kaksikaistaiset osuudet ovat erittäin vaarallisia. Vuosina 2001–2005 tiellä sattui noin tuhat onnettomuutta, joissa kuoli 25 ja loukkaantui 257 henkilöä. Tietä onkin joissakin yhteyksissä kutsuttu nimillä ”Suicide 63” (suom. ”Itsemurha 63”) ja ”Death Highway” (suom. ”Kuoleman maantie”). Vuonna 2006 Albertan hallitus päätti 240 kilometrin pituisen Highway 55:n ja Fort McMurrayn välisen osuuden leventämisestä asteittain nelikaistaiseksi. Tieosuuden pohjoinen osa Fort McMurrayn ja Highway 881:n liittymän välillä avattiin vuonna 2008. Koko hankkeen kustannusarvio on 650–680 miljoonaa dollaria. 

Fort McMurraysta pohjoiseen noin 15 minuutin ajomatkan päässä on Supertest-niminen ylämäki, joka nousee Poplar Creekistä noin kilometrin matkan 7–8 prosentin kaltevuudella ja on tien pahin koetus suurille rekoille ja ylisuurille kuljetuksille varsinkin talvisaikaan.

 Reitti 
kmKuntaSeliteKoordinaatit0Thorhild County 7Alkaa valtateiden 15px Highway 28 ja Highway 829 risteyksestä, Radwayn lähistöllä.1315px Highway 18 erkanee länteen ja Highway 656 itään.34Highway 661 risteää Newbrookin pikkukylässä.64Athabasca CountyHighway 663 risteää lännestä ja kulkee samaa reittiä Highway 63:n kanssa.73Kulkee Boylen pikkukylän läpi ja Highway 663 erkanee itään.8915px Highway 55 risteää lännestä ja kulkee samaa linjaa Highway 63:n kanssa.103Kulkee Grasslandin pikkukylän läpi.112Tie kääntyy pohjoiseen, 15px Highway 55 erkanee itään Atmore pikkukylän lähellä.156Kulkee Wandering Riverin pikkukylän läpi.250Wood BuffaloKulkee Mariana Laken pikkukylän läpi.336Highway 881 risteää itään.352Highway 69 risteää itään ja tie saapuu Fort McMurrayhyn.362Ylittää Athabascajoen.385Supertest mäki.412Fort MacKayhin johtava tie erkanee.413Ylittää Athabascajoen.443Päättyy lähellä Bitumountin jalostamoa.

 Lähteet 

63